**Szarvasgede Község Önkormányzata**

**Képviselő-testületének**

**10. számú nyílt ülés**

**J E G Y Z Ő K Ö N Y V E**

**Készült**: Szarvasgede Község Önkormányzata Képviselő-testületének 2024. szeptember 19-én

 megtartott közmeghallgatással egybekötött nyilvános testületi üléséről.

**N a p i r e n d**:

1./ Javaslat a Szarvasgedei Csicsergő Óvoda 2023/2024. nevelési évről szóló beszámolója

 elfogadására *32/2024.(IX.19.) határozat*

 **Előterjesztő**: Kovács Ottó Béla polgármester

 *Meghívott: Fercsikné Bágyoni Rita igazgató*

2./ Javaslat a Szarvasgedei Csicsergő Óvoda 2024/2025. nevelési évre szóló munkaterve

 elfogadására *33/2024.(IX.19.) határozat*

 **Előterjesztő**: Kovács Ottó Béla polgármester

 *Meghívott: Fercsikné Bágyoni Rita igazgató*

3./ Javaslat a Szarvasgedei Csicsergő Óvoda téli zárvatartására *34/2024.(IX.19.) határozat*

 **Előterjesztő**: Kovács Ottó Béla polgármester

 *Meghívott: Fercsikné Bágyoni Rita igazgató*

4./ Javaslat Szarvasgede Község Önkormányzata Képviselő-testületének 2019-2024. évi

 gazdasági program végrehajtásáról szóló beszámolója elfogadására

 **Előterjesztő:** Kovács Ottó Béla polgármester *35/2024.(IX.19.) határozat*

5./ Javaslat a Palotási Általános Iskola 2025/2026. nevelési évre tervezett felvételi körzetének

 véleményezésére *36/2024.(IX.19.) határozat*

 **Előterjesztő:** Kovács Ottó Béla polgármester

6./ Kérelem önkormányzati tulajdonú ingatlan megvásárlására *37/2024.(IX.19.) határozat*

 **Előterjesztő:** Kovács Ottó Béla polgármester

7./ Egyebek

**KÖZMEGHALLGATÁS NAPIRENDJEI:**

1./ Tájékoztató a 2024. évi önkormányzati feladatok végrehajtásáról, főbb

 fejlesztési tervek ismertetése

**Előterjesztő**: Kovács Ottó Béla polgármester

2./Egyebek

**Szarvasgede Község Önkormányzata**

**Képviselő-testületének**

**10. számú nyílt ülés**

**J E G Y Z Ő K Ö N Y V E**

**Készült**: Szarvasgede Község Önkormányzata Képviselő-testületének 2024. szeptember 19-én

 megtartott közmeghallgatással egybekötött nyilvános testületi üléséről.

**Testületi ülés helye**: Községháza

Szarvasgede, Kossuth L. út 119.

**Jelen vannak:** Kovács Ottó Béla polgármester, Pilinyi Zoltán alpolgármester, Bukovinszki Arnoldné, Divald Szabolcs, Kakukné Opre Mária önkormányzati képviselők

**Tanácskozási joggal**: dr. Horkai-Tóth Gabriella jegyző, Fercsikné Bágyoni Rita igazgató

**Jegyzőkönyvvezető:** Varga Anita ügyintéző

Kovács Ottó Béla polgármester megállapítja, hogy az 5 fős testületből 5 fő jelen van, az ülés határozatképes, a testületi ülést megnyitja.

A képviselő-testület az ülés napirendjére tett javaslatot elfogadja, így az ülés napirendje a következő:

**N a p i r e n d**:

1./ Javaslat a Szarvasgedei Csicsergő Óvoda 2023/2024. nevelési évről szóló beszámolója elfogadására

2./ Javaslat a Szarvasgedei Csicsergő Óvoda 2024/2025. nevelési évre szóló munkaterve elfogadására

3./ Javaslat a Szarvasgedei Csicsergő Óvoda téli zárvatartására

4./ Javaslat Szarvasgede Község Önkormányzata Képviselő-testületének 2019-2024. évi gazdasági program végrehajtásáról szóló beszámolója elfogadására

5./ Javaslat a Palotási Általános Iskola 2025/2026. nevelési évre tervezett felvételi körzetének véleményezésére

6./ Kérelem önkormányzati tulajdonú ingatlan megvásárlására

7./ Egyebek

**I. NAPIREND:**

**Javaslat a Szarvasgedei Csicsergő Óvoda 2023/2024. nevelési évről szóló beszámolója elfogadására**

*(beszámoló a jegyzőkönyvhöz csatolva)*

**Kovács Ottó Béla polgármester**: A beszámoló írásban kiküldésre került a képviselők részére, formailag már ismerős, tartalmilag változott, hisz új óvodavezető van a Szarvasgedei Csicsergő Óvodában. Az anyagban visszatükröződik a szakmai gondosság és az egyéb pontosságra való törekvés, így javaslom a beszámoló elfogadását.

A képviselők részéről kérdés, észrevétel nem hangzott el, a polgármester szavazásra bocsátja a beszámoló elfogadását.

A képviselő-testület 5 igen szavazattal, ellenszavazat, tartózkodás nélkül, egyhangúlag elfogadja a beszámolót és az alábbi határozatot hozza:

**32/2024.(IX.19.) Képviselő-testületi határozat**

Szarvasgede Község Önkormányzata Képviselő-testülete a Szarvasgedei Csicsergő Óvoda 2023/2024. nevelési évről szóló beszámolóját elfogadja.

**Felelős**: Kovács Ottó Béla polgármester, Fercsikné Bágyoni Rita igazgató

**Határidő**: értelemszerűen

**II. NAPIREND:**

**Javaslat a Szarvasgedei Csicsergő Óvoda 2024/2025. nevelési évre szóló munkaterve elfogadására**

*(munkaterv a jegyzőkönyvhöz csatolva)*

**Kovács Ottó Béla polgármester:** A munkatervben is tükröződik már az Igazgató Asszony munkája, logikailag könnyen áttekinthető anyagot kaptunk, melyet elfogadásra javaslok.

**Kakukné Opre Mária képviselő**: Olvastam, hogy írásos értékelést fognak kapni a szülők a gyermekek fejlődéséről?

**Fercsikné Bágyoni Rita igazgató:** Az egyéni fejlődés dokumentuma onnantól kezdve tartalmazza a gyermek adatait, hogy elmentem mindenkihez családlátogatásra, ott készült egy anamnézis, onnantól kezdve évente két alkalommal mindenféle területen megfigyeljük a gyermeket, mely alapján a szülő évente kap egy tájékoztatást, fogadóóra keretében írásban.

**dr. Horkai-Tóth Gabriella jegyző:** A beszoktatási időszakon már túl vagyunk, néhány dolog már megvalósult a munkatervből, az első szülői értekezlet megtartásra került, mik az eddigi tapasztalatok, a szülőkkel, illetve az új gyermekek beilleszkedésével kapcsolatban?

**Fercsikné Bágyoni Rita igazgató:** Amitől a legjobban tartottam, az az volt, hogy a szülőknek mennyire fog átmenni az az újfajta szemlélet, új módszer, amit szeretnék behozni. A gyermekek nagyon könnyen elfogadtak, a szülőkkel már kicsit nehezebb, és itt nem az újonnan jött szülőkre gondolok, mert nekik ez a természetes, mindenhol nagyon pozitív visszajelzés volt. Lelkes, lendületes az újonnan érkezett csapat, bízom benne, hogy húzzák magukkal a többieket is.

A képviselők részéről további kérdés, észrevétel nem hangzott el, a polgármester szavazásra bocsátja a munkaterv elfogadását.

A képviselő-testület 5 igen szavazattal, ellenszavazat, tartózkodás nélkül, egyhangúlag elfogadja a munkatervet és az alábbi határozatot hozza:

**33/2024.(IX.19.) Képviselő-testületi határozat**

Szarvasgede Község Önkormányzata Képviselő-testülete a Szarvasgedei Csicsergő Óvoda 2024/2025. nevelési évre szóló munkatervét elfogadja.

**Határidő**: értelemszerűen

**Felelős**: Kovács Ottó Béla polgármester, Fercsikné Bágyoni Rita igazgató

**III. NAPIREND:**

**Javaslat a Szarvasgedei Csicsergő Óvoda téli zárvatartására**

*(előterjesztés és határozati javaslat a jegyzőkönyvhöz csatolva)*

**Kovács Ottó Béla polgármester**: A határozati javaslatban foglaltaknak megfelelően javaslom a téli zárva tartás engedélyezését.

A képviselők részéről kérdés, észrevétel nem hangzott el, a polgármester szavazásra bocsátja a javaslat elfogadását.

A képviselő-testület 5 igen szavazattal, ellenszavazat, tartózkodás nélkül, egyhangúlag elfogadja a javaslatot és az alábbi határozatot hozza:

**34/2024.(IX.19.) Képviselő-testületi határozat**

Szarvasgede Község Önkormányzata Képviselő-testülete a Szarvasgedei Csicsergő Óvoda téli zárva tartása időpontját 2024. december 23-2025. január 3. között határozza meg.

**Felelős:** Kovács Ottó Béla polgármester

**Határidő:** értelemszerűen

**IV. NAPIREND:**

**Javaslat Szarvasgede Község Önkormányzata Képviselő-testületének 2019-2024. évi gazdasági program végrehajtásáról szóló beszámolója elfogadására**

*(beszámoló a jegyzőkönyvhöz csatolva)*

**Kovács Ottó Béla polgármester**: A gazdasági program végrehajtásáról szóló beszámoló főbb fejezetekbe van foglalva. Gyakorlatilag elég sok mindent elvégeztünk, az önkormányzat működőképességét megtartottuk, fizetőképesek vagyunk. Javaslom a gazdasági program végrehajtásáról szóló beszámoló elfogadását.

A képviselők részéről kérdés, észrevétel nem hangzott el, a polgármester szavazásra bocsátja a gazdasági program végrehajtásáról szóló beszámoló elfogadását.

A képviselő-testület 5 igen szavazattal, ellenszavazat, tartózkodás nélkül, egyhangúlag elfogadja a beszámolót és az alábbi határozatot hozza:

**35/2024.(IX.19.) Képviselő-testületi határozat**

Szarvasgede Község Önkormányzata Képviselő-testülete az Önkormányzat 2019-2024. évekre szóló gazdasági programjának végrehajtásáról szóló beszámolót elfogadja.

**Felelős:** Kovács Ottó Béla polgármester

**Határidő:** azonnal

**V. NAPIREND:**

**Javaslat a Palotási Általános Iskola 2025/2026. nevelési évre tervezett felvételi körzetének véleményezésére**

*(előterjesztés és határozati javaslat a jegyzőkönyvhöz csatolva)*

**Kovács Ottó Béla polgármester**: A Palotási Általános iskola felvételi körzete Palotás, Kisbágyon, Szarvasgede és Bér településekből áll, melynek elfogadását javaslom a továbbiakban is.

**Kakukné Opre Mária képviselő:** Több szülőtől is hallottam vissza, hogy mi Palotáshoz tartozunk, de mi megegyeztünk Palotással, hogy nem vihetünk a palotási iskolába gyermeket. Mondtam, hogy ez biztos nem így van.

**dr. Horkai-Tóth Gabriella jegyző**: Kötelező felvétel van, nem utasíthatnak el szarvasgedei gyermeket a palotási iskolában, törvényi kötelezettség felvenni.

A képviselők részéről további kérdés, észrevétel nem hangzott el, a polgármester szavazásra bocsátja a javaslat elfogadását.

A képviselő-testület 3 igen szavazattal, 2 tartózkodással elfogadja a javaslatot és az alábbi határozatot hozza:

**36/2024.(IX.19.) Képviselő-testületi határozat**

Szarvasgede Község Önkormányzata Képviselő-testülete a Salgótarjáni Tankerületi Központ tájékoztatóját a 2025/2026. tanévre a Nógrád vármegyei általános iskolai felvételi körzetek tervezetéről megismerte.

A képviselő-testület egyetért azzal, hogy a Palotási Általános Iskola felvételi körzete Palotás, Kisbágyon, Szarvasgede és Bér települések közigazgatási területe legyen a 2025/2026. tanítási évben is.

A képviselő-testület felhatalmazza a polgármestert, hogy az egyetértést tartalmazó döntésről a Salgótarjáni Tankerületi Központot tájékoztassa.

**Határidő**: azonnal

**Felelős**: Kovács Ottó Béla polgármester

**VI. NAPIREND:**

**Kérelem önkormányzati tulajdonú ingatlan megvásárlására**

*(kérelem a jegyzőkönyvhöz csatolva)*

**Kovács Ottó Béla polgármester:** Márta Mónika nyújtott be kérelmet a Szarvasgede, Kossuth út 78. szám alatti ingatlan megvásárlására vonatkozóan. Javaslom az ingatlanra vonatkozóan az értékbecslés elkészítését és az alapján nyilvános pályázat keretében az ingatlan értékesítését.

A képviselők részéről kérdés, észrevétel nem hangzott el, a polgármester szavazásra bocsátja a javaslat elfogadását.

A képviselő-testület 5 igen szavazattal, ellenszavazat, tartózkodás nélkül, egyhangúlag elfogadja a javaslatot és az alábbi határozatot hozza:

**37/2024.(IX.19.) Képviselő-testületi határozat**

Szarvasgede Község Önkormányzata Képviselő-testülete támogatja az önkormányzati tulajdonú Szarvasgede, Kossuth út 78. szám alatti ingatlan eladására vonatkozó javaslatot.

 A képviselő-testület felhatalmazza a polgármestert az értékbecslés elkészíttetésére.

**Határidő**: azonnal

**Felelős**: Kovács Ottó Béla polgármester

**VII. Egyebek:**

a.) **Kovács Ottó Béla polgármester**: Az Idősek köszöntését idén október 6. napjára terveztük, javaslom az előző évhez hasonlóan a 70 év feletti idősek 4.200 Ft értékű ajándékcsomaggal történő köszöntését.

A képviselő-testület egyhangúlag egyetért a javaslattal.

**S Z Ü N E T**

A képviselő-testület munkáját **KÖZMEGHALLGATÁSSAL** folytatja az alábbi napirendekkel:

**N a p i r e n d**:

1./ Tájékoztató a 2024. évi önkormányzati feladatok végrehajtásáról, főbb fejlesztési tervek ismertetése

**Megjelent lakosok:** 6 fő

**Jegyzőkönyvvezető:** Varga Anita ügyintéző

**I. NAPIREND**:

**Tájékoztató a 2024. évi önkormányzati feladatok végrehajtásáról, főbb**

**fejlesztési tervek ismertetése**

 *(tájékoztató a jegyzőkönyvhöz csatolva)*

**Kakukné Opre Mária képviselő:** Elterjedt egy hír a településen az iskolával kapcsolatban, Szarvasgede a Palotási Általános Iskola felvételi körzetébe tartozik, amennyiben valaki oda szeretné vinni a gyermekét, semmiféle szerződést nem kötöttünk arra vonatkozóan, hogy nem lehetne odavinni a szarvasgedei gyermekeket. Jelezték felém, hogy posta alig van, orvosi rendelés alig van a településen, a temetőben a sírok fűnyírás után nincsenek letakarítva. Én úgy gondolom örülni kellene, hogy van postai szolgáltatás Szarvasgedén, mert sokkal nagyobb településeken nincs. Úgy gondolom, hogy a 2-3 közfoglalkoztatottnak nem az a feladata, hogy a sírokat takarítsák, nekem más településen vannak a hozzátartozóim eltemetve, de máshol csak annyi fűvágás van, hogy nagy gaz ne legyen, a sírok között mindenkinek magának kell rendbe tartani. Azt gondolom a szarvasgedeiek e tekintetben nagyon el vannak kényeztetve.

**Birszák Erika szarvasgedei lakos**: A Petőfi és az Arany János utca közötti terület a falunak a szégyene, nem lehet a közlekedni, az út közepére kell kimenni, hogy ki lehessen látni. A házunk előtt a járdán nem lehet közlekedni, a Petőfi úti járdát még a szüleim készítették társadalmi munkában, azóta az úgy van, felújításra szorul.

**dr. Horkai-Tóth Gabriella jegyző**: Sajnos most a megyében csak 5 település részesült támogatásban járdafelújításra a 133 településből, az önkormányzat pályázati forrásból tud ekkore beruházásokat eszközölni.

**Kovács Ottó Béla polgármester**: Az elhanyagolt ingatlan tulajdonosa már fel lett szólítva, mellette valóban van önkormányzati terület is, sajnos még nem jutottunk oda kitakarítani.

**Birszák Erika szarvasgedei lakos:** A temetőnél lévő konténerbe nagyon sok szemetet hordanak, sőt volt már benne hűtőszekrény, bútorok is.

**Kovács Ottó Béla polgármester**: Sajnos mi is tapasztaltuk, de sajnos még nem sikerült tettenérni aki odaviszi.

**Birszák Erika szarvasgedei lakos:** Hogyan lehet eljutni a fogorvoshoz Vanyarcra? A falugondnoki szolgálat nem tudja megoldani?

**Kovács Ottó Béla polgármester**: Menetrendszerinti autóbuszjárattal el lehet. Mi szerettünk volna a pásztói fogorvosi körzetet, mert könnyebb lett volna az eljutás, de sajnos nem tudtak fogadni. A falugondnoki busszal is el lehet menni, de nem tud várakozni, mert az ebédet kell kivinnie.

Az állampolgárok részéről kérdés, észrevétel nem hangzott el, a polgármester megköszöni a részvételt, a közmeghallgatást bezárja.

Kmf.

Kovács Ottó Béla dr. Horkai-Tóth Gabriella

 polgármester jegyző